উসমান খাজা
উসমান তারিখ খাজা (উর্দু: عثمان خواجہ‎‎; জন্ম: ১৮ ডিসেম্বর ১৯৮৬) হলেন একজন পাকিস্তানি বংশোদ্ভূত অস্ট্রেলীয় ক্রিকেটার। তিনি ২০০৫ সালে অস্ট্রেলীয় অনূর্ধ্ব-১৯ চ্যাম্পিয়নশিপে অসাধারণ নৈপূণ্য প্রদর্শনের জন্য পুরস্কারপ্রাপ্ত একজন খেলোয়াড়। এছাড়াও তিনি শ্রীলঙ্কায় অনুষ্ঠিতব্য ২০০৬ সালের অনূর্ধ্ব-১৯ বিশ্বকাপে ক্রিকেটে অস্ট্রেলীয় উদ্বোধনী ব্যাটসম্যান হিসেবে খেলেছেন। খাজা র‌্যান্ডউইক পিটারস্যাম ক্রিকেট ক্লাব দলের হয়ে খেলে থাকেন।